ZMLUVA
o poskytovaní sociálnej služby uzatvorená podľa ustanovenia § 51 Občianskeho zákonníka a ustanovenia §74 zákona č. 448/2008 Z. z. o sociálnych službách (ďalej len zákon)

Článok I
Zmluvné strany
1. Poskytovateľ sociálnej služby: DEBORA o.z
zastúpený: Bibiana Dolník
Sídlo: Gorkého 8. Bratislava 811 01, SR
adresa MPK: Stromová 18, Bratislava 831 01,SR
číslo registrácie: VVS/1-900/90-523 74
IČO: 51 223 996
(ďalej len poskytovateľ)

2. Prijímateľ sociálnej služby:
Meno a priezvisko: 
trvalý pobyt: 
číslo OP: 
(ďalej len prijímateľ)

Článok II
Predmet zmluvy
1. Predmetom tejto zmluvy je poskytovanie sociálnej služby v DEBORA o.z. – Miesto prvého kontaktu, ďalej len MPK.

Článok II
Druh poskytovanej sociálnej služby
1. [bookmark: _GoBack]Poskytovateľ poskytuje sociálnu službu krízovej intervencie, ktorou je poskytovanie sociálnej služby v Mieste prvého kontaktu.
2. Poskytovateľ sa zaväzuje poskytovať sociálnu službu fyzickej osobe ohrozenej sociálnym vylúčením alebo pri obmedzení jej schopnosti sa spoločensky začleniť a samostatne riešiť svoje problémy pre ohrozenie správaním iných fyzických osôb alebo, ak sa stala obeťou správania iných fyzických osôb.
3. Poskytovateľ na vyžiadanie prijímateľa bude na základe splnomocnenia zastupovať prijímateľa podľa Civilného mimo sporového poriadku a zákona o rodine a iných všeobecne záväzných právnych predpisov SR.



Článok IV
Miesto a čas poskytovania sociálnej služby
1. Poskytovateľ poskytuje sociálnu službu prijímateľovi sociálnej služby v Mieste prvého kontaktu DEBORA o.z. so sídlom ,Gorkého 8, Bratislava 811 01 
2. Poskytovateľ sa zaväzuje poskytovať prijímateľovi sociálnu službu formou poradenstva.

Článok V
Vecný rozsah a forma poskytovania sociálnej služby
1. Poskytovateľ sa zaväzuje prijímateľovi sociálnej služby v Mieste prvého kontaktu poskytovať:
1.1. sociálne poradenstvo,
1.2. pomoc pri uplatňovaní práv a právom chránených záujmov.

Článok VI
Práva a povinnosti poskytovateľa
1. Poskytovateľ je povinný
a) prihliadať na individuálne potreby prijímateľa,
b) aktivizovať prijímateľa sociálnej služby podľa jeho schopností a možností,
c) poskytovať sociálnu službu na kvalitnej úrovni,
d) spolupracovať s rodinou, obcou a komunitou pri utváraní podmienok na návrat prijímateľa sociálnej služby poskytovanej formou poradenstva do prirodzeného rodinného prostredia alebo komunitného prostredia s prednostným poskytovaním sociálnej služby terénnou formou, ambulantnou formou a to so súhlasom prijímateľa sociálnej služby a pri rešpektovaní jeho osobných cieľov, potrieb, schopností a zdravotného stavu,
e) zachovávať mlčanlivosť o všetkých skutočnostiach, ktoré sa dozvedel v súvislosti s poskytovaním sociálnej služby prijímateľovi.

Článok IX
Práva a povinnosti prijímateľa
1. Prijímateľ má právo
a) na kvalitné poskytovanie sociálnej služby,
b) na utváranie podmienok na zabezpečenie ochrany jeho práv a právom chránených záujmov, nadväzovania a udržiavania sociálnych väzieb s rodinou.
2. Prijímateľ vyhlasuje, že nezamlčal žiadne vážne skutočnosti súvisiace s jeho telesným alebo duševným zdravím, prípadne sociálnou situáciou, ktoré by mohli mať vplyv na poskytovanie sociálnej služby.
3. Zachovávať mlčanlivosť o všetkých skutočnostiach, ktoré sa dozvedel v súvislosti s poskytovaním sociálnej služby.

Článok X
Osobitné ustanovenia
1. Zmluva sa uzatvára na dobu neurčitú a je bezodplatná (zadarmo).
2. Zmluvný vzťah pred uplynutím dohodnutej doby je možné skončiť písomnou dohodou zmluvných strán, uplynutím doby poskytovania sociálnej služby alebo jednostranným vypovedaním zmluvy. Výpoveď musí byť písomná a musí byť doručená druhej strane.
3. Prijímateľ môže jednostranne vypovedať zmluvu kedykoľvek bez uvedenia dôvodu.
4. Výpovedná lehota je maximálne 30 dní a začína plynúť dňom doručenia výpovede.
5. Poskytovateľ môže jednostranne vypovedať zmluvu okamžite, ak:
a) prijímateľ hrubo porušuje povinnosti vyplývajúce zo zmluvy najmä tým, že hrubo porušuje dobré mravy, ktoré narúšajú občianske spolužitie.
6. Zmluvné strany sú povinné si vzájomne bezodkladne informovať o všetkých skutočnostiach, ktoré by mohli ovplyvniť plnenie tejto zmluvy.
Článok XI
Záverečné ustanovenia
1. Akékoľvek zmeny a doplnenie tejto zmluvy musia byť vo forme očíslovaných písomných dokladov.
2. Právne vzťahy výslovne neupravené touto zmluvou sa riadia zákonom č. 448/2008 Z. z. o sociálnych službách a Občianskym zákonníkom.
3. Zmluva je vyhotovená v dvoch rovnopisoch, z ktorých jeden je určený pre poskytovateľa, jeden pre prijímateľa.
4. Zmluva nadobúda platnosť dňom podpisu oboma zmluvnými stranami.
5. V zmysle § 7 Zákona č. 18/2018 Z. z. o ochrane osobných údajov a o zmene a doplnení niektorých zákonov, dáva prijímateľ svojím podpisom písomný súhlas poskytovateľovi na spracovanie osobných údajov uvedených v tejto zmluve na účely úkonov spojených s touto zmluvou.
6. Zmluvné strany vyhlasujú, že zmluvu uzatvorili na základe ich slobodnej vôle, zmluva nebola uzatvorená v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

V Bratislave dňa ......................
DEBORA o.z.
Gorkého 8, Bratislava 811 01
IČO: 51 223 996, Tel.: 0919 024 500

.....................................................
za poskytovateľa Bibiana Dolník- predseda

.....................................................
meno a priezvisko prijímateľa

